
Patvirtinti ilgalaikio turto nusidėvėjimo (amortizacijos) ekonominius normatyvus Šiaulių miesto savivaldybės viešojo sektoriaus subjektams.

Šiaulių miesto savivaldybės tarybos 2021 m. spalio 14 d. sprendimu Nr. T-414 „Dėl Šiaulių miesto savivaldybės ir jai pavaldžių biudžetinių ir viešųjų įstaigų ilgalaikio turto nusidėvėjimo (amortizacijos) normatyvų sąrašo patvirtinimo“ buvo patvirtinti viešojo sektoriaus subjektams ilgalaikio turto nusidėvėjimo (amortizacijos) normatyvai. 
Atsižvelgiant į tai, kad Lietuvos Respublikos finansų ministro 2022 m. birželio 14 d. įsakymu Nr. 1K-217 „Dėl finansų ministro 2008 m. gegužės 8 d. įsakymo Nr. 1K-174 „Dėl Viešojo sektoriaus apskaitos ir finansinės atskaitomybės 12-ojo standarto patvirtinimo“ pakeitimo“, buvo pakeistas 
12-asis viešojo sektoriaus apskaitos ir finansinės atskaitomybės standartas „Ilgalaikis materialusis turtas“, iškilo būtinybė keisti ir įtraukti naujas turto grupes, nustatyti naujus ilgalaikio turto nusidėvėjimo (amortizacijos) ekonominius normatyvus. Šiuo sprendimu siūlome patvirtinti naujus ilgalaikio turto nusidėvėjimo (amortizacijos) ekonominius normatyvus Šiaulių miesto savivaldybės viešojo sektoriaus subjektams.
Numatomos naujo teisinio reglamentavimo nuostatos.
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – bus patvirtinti teisės aktų reikalavimus atitinkantys ilgalaikio turto nusidėvėjimo (amortizacijos) ekonominiai normatyvai Šiaulių miesto savivaldybės viešojo sektoriaus subjektams.

Priėmus Tarybos sprendimą, bus pripažintas netekusiu galios Šiaulių miesto savivaldybės tarybos 2021 m. spalio 14 d. sprendimas Nr. T-414 „Dėl Šiaulių miesto savivaldybės ir jai pavaldžių biudžetinių ir viešųjų įstaigų ilgalaikio turto nusidėvėjimo (amortizacijos) normatyvų sąrašo patvirtinimo“.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės. 

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

